God se wysheid—duidelik in die natuur — Wagtoring – AANLYN BIBLIOTEEK
w08 5/1 bl. 4-5
Die vermoë om ons gedagtes en emosies deur middel van spraak of gebare oor te dra, is waarlik 'n wonderlike gawe van God. Maar 'n selfs groter gawe wat aan die mens gegee is, is die vermoë om met God te kommunikeer deur middel van gebed. Trouens, Jehovah God nooi ons om met hom te praat. "Moet julle oor niks kwel nie", sê God se Woord, die Bybel, "maar laat julle versoeke in alles deur gebed en smeking tesame met danksegging by God bekend word."—Filippense 4:6.
Wanneer ons moeilike besluite moet neem, wil Jehovah hê dat ons gebruik moet maak van die ontsaglike hoeveelheid wysheid wat hy in die Bybel laat opteken het. Hy sal ons ook help om te sien hoe ons die raad wat ons daar vind, moet toepas. "As een van julle dan wysheid kortkom", sê die Bybelskrywer Jakobus, "laat hom aanhou om God te vra, want hy gee aan almal mildelik en sonder om te verwyt; en dit sal aan hom gegee word."—Jakobus 1:5.